作者：陈人杰
词牌/韵律：沁园春

paragraphs: 如此男儿，可是疏狂，才大兴浓。
看曹瞒事业，雀台夜月，建封气概，燕子春风。
叱咤生雷，肝肠似石，才到尊前都不同。
人间世，只婵娟一剑，磨尽英雄。
半生书剑无功。
漫赢得闲情如二公。
向紫云歌畔，玉舠最满，红桃笑里，金错长空。
驼陌三年，牛腰几束，半在兰香巾笥中。
君知否，是扬州景物，消得司封。